Komisijos sprendimas
2001 m. lapkričio 23 d.
iš dalies keičiantis sprendimą 97/365/EB, sudarantį trečiųjų šalių įmonių, iš kurių valstybės narės leidžia importuoti mėsos produktus, laikinuosius sąrašus
(pranešta dokumentu Nr. C(2001) 3701)
(tekstas svarbus EEE)
(2001/826/EB)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba dvigeldžius moliuskus, laikinųjų sąrašų, taikytinų pereinamąjį laikotarpį, sudarymo reikalavimų [1] su paskutiniais pakeitimais, padarytais Tarybos sprendimu 2001/4/EB [2], ypač į jo 2 straipsnio 1 dalį,
kadangi:
(1) Komisijos sprendimas 97/222/EB [3] sudaro trečiųjų šalių, iš kurių valstybės narės leidžia importuoti mėsos produktus, sąrašą.
(2) Tame sąraše esančioms šalims gyvūnų sveikatos ir veterinarinio sertifikavimo reikalavimai importuojant mėsos produktus yra nustatyti Komisijos sprendimu 97/221/EB [4].
(3) Trečiųjų šalių įmonių, iš kurių valstybės narės leidžia įvežti produktus, paruoštus iš galvijų, kiaulių, arklinių, avių ir ožkų mėsos, laikinieji sąrašai yra sudaryti Komisijos sprendimu 97/365/EB [5].
(4) Komisijos deleguota grupė apsilankė Lietuvoje ir patikrino mėsos produktų įmones ir rekomendavo patvirtinti kai kurias įmones, iš kurių valstybės narės gali leisti įvežti mėsos produktus į Bendriją, jei iš Lietuvos kompetentingos institucijos bus gautos tam tikros garantijos.
(5) Komisija iš Lietuvos gavo mėsos produktų įmonių sąrašą su garantijomis, kad jos vykdo visus atitinkamus Bendrijos sveikatos reikalavimus ir kad tuo atveju, jei kuri nors įmonė jų nevykdytų, jos eksportas į Europos bendriją būtų sustabdytas.
(6) Gali būti sudarytas Lietuvos įmonių, gaminančių mėsos produktus laikinasis sąrašas.
(7) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos sprendimo 97/365/EB priedas papildomas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2001 m. lapkričio 23 d.